CELEX: 62008TN0096
Language: mt
Date: 2008-02-22 00:00:00
Title: Kawża T-96/08: Rikors ippreżentat fit- 22 ta' Frar 2008 — Global Digital Disc vs Il-Kummissjoni

26.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 107/37
            
         Rikors ippreżentat fit-22 ta' Frar 2008 — Global Digital Disc vs Il-Kummissjoni
   (Kawża T-96/08)
   (2008/C 107/62)
   Lingwa tal-kawża: Il-Ġermaniż
   Partijiet
   
      Rikorrenti: Global Digital Disc GmbH & Co. KG (Dresden, il-Ġermanja) (rappreżentant: E. Stein, Rechtsanwalt)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni tal-Kummissjoni tal-Komunitajiet Ewropej tas-7 ta' Diċembru 2007, COMP/C-3/38.803 — Global Digital Disc (GDD) vs Philips;
            
         
               —
            
            
               tikkundanna lill-konvenuta għall-ispejjeż.
            
         Motivi u argumenti prinċipali
   Ir-rikorrenti tikkontesta d-deċiżjoni tal-Kummissjoni tas-7 ta' Diċembru 2007 fil-kawża COMP/C-3/38.803 — Global Digital Disc (GDD) vs Philips. Permezz ta' din id-deċiżjoni l-Kummissjoni ċaħdet ir-rikors tar-rikorrenti, li fih kienet tallega għadd ta' ksur ta' l-Artikolu 82 KE min-naħa tal-konvenuta fir-rigward tal-prassi ta' għoti ta' liċenzja fil-qasam ta' CD-R, permezz ta' l-Artikolu 2(2) tar-Regolament (KE) Nru 773/2004 (1).
   In sostenn tar-rikors tagħha r-rikorrenti l-ewwel nett tafferma li l-Kummissjoni kisret l-obbligu ta' motivazzjoni. Barra minn dan il-konvenuta kisret id-drittijiet tad-difiża. Fl-aħħar nett, jiġi eċċepit li l-argumenti tal-Kummissjoni għaċ-ċaħda tar-rilevanza Komunitarja ta' dan l-ilment huma vvizjati fl-evalwazzjoni.
   
      (1)  Ir-Regolament tal-Kummissjoni (KE) Nru 773/2004, tas-7 ta' April 2004, dwar it-tmexxija ta' proċeduri mill-Kummissjoni skond l-Artikolu 81 sa 82 tat-Trattat tal-KE (ĠU L 123, p. 18).